Olav Elias Sønderland

Olav Elias Sønderland (født 18. november 1942 i Bodø) er en norsk jurist og tidligere politiembetsmann. 

Sønderland avla juridisk embetseksamen ved Universitetet i Oslo i 1968. Etter embetseksamen arbeidet han ved Politiavdelingen i Justisdepartementet før han i 1964 gikk over i politiet som politifullmektig i Sandefjord. I 1978 ble han politimester i Sør-Varanger politidistrikt og i 1985 politimester i Bodø, der han også ledet Hovedredningssentralen for Nord-Norge. I 1992 ble Sønderland utnevnt til politimester i Stavanger, senere Sør-Rogaland politidistrikt. Sønderland var leder for observatørgruppen Temporary International Presence in Hebron (TIPH) i 1999.

Etter terrorangrepet i 2011 ledet han et utvalg nedsatt av politidirektør Øystein Mæland, med mandat til å evaluere politiets innsats og håndtering av hendelsene. Sønderland-rapporten ble lagt frem 20. mars 2012.

I 2007 ble Sønderland tildelt Politiets hederskors.

Sønderland ble i 2008 utnevnt til ridder av 1. klasse av St. Olavs Orden «for embetsfortjeneste og hans innsats for redningstjenesten».

Sønderland er også frimurer der han innehar graden X (Høyt opplyst St. Johannesloges betrodde broder, ridder av Purpurbåndet).

Referanser

Eksterne lenker 
 Den Kongelege Norske St Olavs Orden til Olav Elias Sønderland. Tale ved utdeling 24.06.08. Fylkesmannen i Rogaland

Norske jurister
Norske politimestere
Riddere av 1. klasse av St. Olavs Orden
Politiets hederskors
Personer fra Bodø kommune